Uxmal

Uxmal esas olima urbo, nun arkeologiala loko jacanta an stato Yukatan, sudala Mexikia qua konstruktesis dal populo Maya dum la duesma duimo dil unesma yarmilo. Ol distas 80 kilometri de Mérida, la chef-urbo di Yukatan, ed en 1996 ol deklaresis Patrimonio di la Homaro dal UNESKO. Lua nuna nomo probable originas de Oxmal, signifikanta "trifoye konstruktita". To semblas referar l'antiqueso di la loko e la quanto di foyi quin ol rikonstruktesis. L'exakta dato di lua konstrukto e la quanto di personi qui rezidis ibe restas nekonocata. Pos la konquesto di Yukatan dal Hispani, antiqua koloniala dokumenti sugestas ke la urbo restis habitita til cirkume la yari 1550a.